***Rezultati Nacionalnih ispita učenika 8. razreda OŠ Draganići i program Cjelodnevna škola***

Prošloga tjedna objavljeni rezultati Nacionalnih ispita koje su pisali učenici 8. razreda potvrdili su potrebu i nužnost uvođenja programa Cjelodnevne škole.

Da podsjetim, učenici 8. razreda su tijekom mjeseca ožujka pisali ispite iz 8 nastavnih predmeta: Hrvatski jezik, Matematika, Engleski jezik, Biologija, Fizika, Kemija, Geografija i Povijest. Ispiti su obuhvaćali gradivo 8. ali i prethodnih razreda pa rezultati nisu imali utjecaja na zaključivanje ocjena iz tih predmeta na kraju ove nastavne godine.

Ali rezultati mogu biti iznimno dobar pokazatelj rada i smjernica za u buduće. Pri tome ne treba smetnuti s uma da su učenici prilično ležerno pristupili ispitima jer su unaprijed znali da postignuti (ne)uspjeh za njih neće značiti nikakve konzekvence.

Rezultati učenika OŠ Draganići su sljedeći:

|  |  |  |  |  |  |
| --- | --- | --- | --- | --- | --- |
| PREDMET | POSTIGNUTI BODOVI | | POSTOTAK | | RAZLIKA |
| OŠ Draganići | RH | OŠ Draganići | RH |
| HRVATSKI JEZIK | 33 | 36,1 | 47,1 | 51,6 | * 4,5 |
| BIOLOGIJA | 11,1 | 11,5 | 31,7 | 32,9 | * 1,2 |
| POVIJEST | 13,4 | 9,7 | 43,2 | 31,3 | + 11,9 |
| ENGLESKI JEZIK | 28,2 | 27,5 | 70,6 | 68,8 | + 1,8 |
| FIZIKA | 15,6 | 16,8 | 35,4 | 38,2 | * 2,8 |
| KEMIJA | 17 | 16,9 | 48,6 | 46,3 | + 0,3 |
| GEOGRAFIJA | 18,2 | 12,6 | 55,1 | 38,1 | + 17 |
| MATEMATIKA | 14,7 | 15 | 41,9 | 42,8 | * 0,9 |

**ZAKLJUČAK br.1**: **Uspoređujući postignuti rezultat naših učenika u odnosu na rezultat svih osmaša u državi ,u 4 predmeta naši su učenici postigli rezultat iznad državnog prosjeka, a u 4 predmeta su ispod državnog prosjeka.**

Ako rangiramo postotak riješenosti svakog pojedinog testa dobijemo sljedeći rezultat:

1. Engleski jezik (70,6%) – vrlo dobar

2. Geografija (55,1%)- dobar

3. Kemija (48,6%) -dobar

4. Hrvatski jezik (47,1%)- dobar

5. Povijest (43,2%) -dobar

6. Matematika (41,9%)- dobar

7. Fizika ( 35,4%)- dovoljan

8. Biologija (31,7 %)-dovoljan

Ocjena iskazana prema postotku riješenosti ne odgovara uobičajenom školskom ocjenjivanju već rangu kojega je odredio Nacionalni centar za vanjsko vrednovanje obrazovanja.

Ukoliko razmotrimo postotnu razliku u odnosu na državni rezultat ,onda je rang malo drugačiji:

1. Geografija ( +17%)

2. Povijest (+11,9%)

3. Engleski jezik ( +1,8%)

4. Kemija (+0,3%)

5. Matematika ( -0,9%)

6. Biologija (-1,2%)

7. Fizika ( -2,8 %)

8. Hrvatski jezik ( -4,5%)

**ZAKLJUČAK br.2.**- **Najniži rezultati naših učenika odnose se jezično-komunikacijsku, matematičku i prirodoslovnu pismenost. Stoga je te kompetencije potrebno dodatno razvijati. U tom smjeru će nas voditi program Cjelodnevne škole .**

Ravnateljica

Marica Jurčić, ravnateljica savjetnica